DA Den Europæiske Unions Tidende C 304/6

Ajourførte modeller til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) (EUT C 247 af 13.10.2006, s. 85, EUT C 153 af 6.7.2007, s. 15, EUT C 64 af 19.3.2009, s. 18 og EUT C 239 af 6.10.2009, s. 7)

2010/C 304/07

Offentliggørelsen af modeller til kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks), er baseret på de oplysninger, medlemsstaterne indberetter til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

ESTLAND

Erstatter de oplysninger, der er offentliggjort i EUT C 153 af 6.7.2007.

1. Identitetskort for diplomater (1)

Forside Bagside

Farve— blå

Kategori A— Repræsentationschef og hans/hendes familiemedlemmer

Forside Bagside

Farve— blå

Kategori B— Diplomat og hans/hendes familiemedlemmer

2. Tjenestekort

Forside Bagside

Farve— rød

Kategori C— Administrativt personale og deres familiemedlemmer

Forside Bagside

Farve— grøn

Kategori D— Tjenestepersonale og deres familiemedlemmer

Forside Bagside

Farve— grøn

Kategori E— Private tjenestefolk

Forside Bagside

Farve— grøn

Kategori F— Lokalt ansat

Forside Bagside

Farve— grå

Kategori HC— Honorær konsul

3. Supplerende oplysninger

Generelle træk ved alle kort udstedt af Estland:

— Diplomat- og tjenestekort bliver det eneste lovlige grundlag for ophold i Estland for akkrediterede medlemmer af diplomatiske og konsulære repræsentationer eller internationale organisationers repræsentationer i Estland.

— Diplomat- eller tjenestekort udstedt fra den 1. oktober 2010 giver sammen med et pas indehaveren ret til at indrejse og færdes i Schengenlandene.

— Diplomat- og tjenestekort, der er udstedt før den 1. oktober 2010, forbliver gyldige indtil den dato, der er anført på kortet, og de er det lovlige grundlag for ophold i Estland sammen med et gyldigt diplomatvisum eller tjenestevisum og vil ikke blive ændret på nuværende tidspunkt.

— Teknisk beskrivelse af alle kort udstedt af Estland:

— Diplomat- og tjenestekort er et plastikkort med runde hjørner, dimensioner: 85 × 54 mm

— Der er følgende oplysninger på forsiden af kort til diplomater og tjenestepersonale: — kortets betegnelse (estisk diplomat- eller tjenestekort) — serienr. — ambassadens navn — indehaverens navn — fødselsdato — indehaverens stilling — fotografi — indehaverens underskrift

— Bagsiden indeholder følgende oplysninger: — immunitet — oplysninger om det lovlige grundlag for ophold i Estland — udstedende myndighed (Udenrigsministeriet, Protokoltjenesten, telefon) — gyldigt fra — gyldigt til

Estlands udenrigsministerium udsteder følgende diplomat- og tjenestekort:

1) repræsentationschef og hans/hendes familiemedlemmer, kategori A identitetskort for diplomater (blåt);

2) diplomat og hans/hendes familiemedlemmer, kategori B identitetskort for diplomater (blåt);

3) administrativt personale og deres familiemedlemmer, kategori C tjenestekort (rødt);

4) tjenestepersonale og deres familiemedlemmer, kategori D tjenestekort (grønt);

5) private tjenestefolk, kategori E tjenestekort (grønt);

6) estisk statsborger og person med tidsubegrænset opholdstilladelse, der arbejder ved en udenlandsk mission, kategori F tjenestekort (grønt);

7) honorær konsul, kategori HC tjenestekort (gråt).

Familiemedlemmer er følgende personer, der forsørges af en diplomat og har fælles husholdning med denne:

1) ægtefælle

2) et ugift barn på højst 21 år

3) et ugift barn på højst 23 år, der studerer ved en højere læreanstalt i Estland

4) et andet familiemedlem i særlige tilfælde.

Der udstedes ikke diplomat- og tjenestekort, hvis udstationeringsperioden er på mindre end seks (6) måneder.

Der udstedes ikke tjenestekort til medarbejdere ved den udenlandske mission med bopæl uden for Estland.

(1) Se også punktet »Supplerende oplysninger« nedenfor.